Olsen-banden over alle bjerge

Olsen-banden over alle bjerge  er en dansk filmkomedie fra 1981 regissert av Erik Balling. Det er den trettende filmen i den danske filmserien om Olsenbanden. Hovedrollene spilles av Ove Sprogøe, Morten Grunwald og Poul Bundgaard.

Rolleliste (utvalg) 
 Ove Sprogøe – Egon Olsen
 Morten Grunwald – Benny Frandsen
 Poul Bundgaard – Kjeld Jensen
 Kirsten Walther – Yvonne Jensen
 Axel Strøbye – Jensen, politimann i Kriminalpolitiet
 Ole Ernst – politiassistent Holm
 Bjørn Watt Boolsen – Bang Johansen
 Holger Juul Hansen – Hallandsen
 Ove Verner Hansen – Biffen
 Poul Reichhardt – havnevakt
 Dick Kaysø – kranfører
 Claus Ryskjær – leder for livvaktlaget
 Søren Steen – livvakt
 Kai Løvring – rengjøringsdirektør
 Holger Perfort – lagersjef hos Carlsberg
 Bertel Lauring – ansatt hos Carlsberg
 Bendt Rothe – kelner på restaurant Maxim's

Om filmen 
En del av filmen foregår på Radisson SAS Scandinavia Hotel i København, der Bang-Johansen oppholder seg med den røde kofferten som banden prøver å få tak i. Scenene fra hotellet er tatt opp uten at lokalene har blitt tilpasset for å imøtekomme produksjonsteamets behov, i motsetning til en rekke andre steder som forekommer i filmen. Det er på dette hotellet Yvonne – for første og eneste gang – har en aktiv rolle i et kupp.

Senere i filmen reiser banden til Paris, der Bang-Johansen spiser på den berømte restauranten Maxim's. Erik Balling hadde planlagt å filme på taket til det virkelige Maxim's, men dette viste seg å være uegnet for filming. Derfor brukte filmteamet i stedet nabobygget, som huset en arabisk bank. 

I løpet av filmen brukes flere forskjellige biler, deriblant Bennys Chevrolet Bel Air fra 1959, som også er med i en rekke av de andre filmene. Et sted i filmen rømmer Egon fra hotellet; han må ta bussen for å komme seg vekk, og det er tydelig at kollektivtransport er han ikke vant til. Senere i filmen gjemmer banden seg i en Carlsberg-lastebil for å komme til Paris, fordi Bang-Johansen har dratt dit med den røde kofferten.

Annet 
 I filmen presenteres Carlsberg og Tuborg som konkurrenter. I realiteten har Tuborg tilhørt Carlsberg-gruppen siden 1970. 
 Det offentlige pissoaret som ble brukt av Olsen-banden umiddelbart etter ankomst til Paris, ble satt opp på Place Gustave Toudouze for å benyttes under opptaket, og ble deretter demontert og fjernet.
 Dette var Kirsten Walthers siste film. Etter denne filmen spilte hun på teater i noen år, sluttet som skuespiller og døde i 1987, bare 53 år gammel.
 Også for Poul Reichhardt, som spilte en mindre rolle som havnevakt, var dette den siste filmopptredenen. Han døde i 1985.
 Bertel Lauring hadde også sin siste filmrolle i denne filmen før han døde i 2000. Han spilte bryggeriansatt hos Carlsberg.
 Etter forsøket på å stjele kofferten, som skjedde som følge av at Benny hadde sex med Suzanne i stedet for å hjelpe Egon, kommer en scene som er innspilt under en bro. Der skjeller Egon ut både Benny og Kjeld, og i denne monologen nevner han opptaksstedene fra alle filmene: Valby, Mallorca, Jylland og Paris.
 I Norge ble det i 1982 laget en norsk versjon av denne filmen spilt inn i 1982. Samtidig ble det laget en norsk versjon av forgjengeren, Olsen-bandens flugt over plankegjærdet, som ble tilOlsenbandens aller siste kupp . Det norske teamet laget også filmen … men Olsenbanden var ikke død!, som hadde premiere i 1984. Den filmen var ikke basert på noen dansk film.

Referanser

Eksterne lenker 
 

Olsenbanden
Filmer fra 1981
Danske filmkomedier